open-index/open-wikipedia-markdown huggingface dataset:
Kristiansund-Oppdal Auto

**Kristiansund-Oppdal Auto AS** (KOA), tidligere skrevet **Kristiansund-Opdal Auto** AS, var et rutebilselskap med hovedkontor på Sunndalsøra.

## Tidlig historie
Selskapet ble stiftet 17. mai 1915 under navnet A/S Sundal-Opdal Auto (SOA) og etablerte rutekjøring Sunndalsøra-Oppdal. Etter hvert ble det utstrakt samtrafikk med NSB over Oppdal stasjon.

Veinettet ble gradvis utbygd langs Sunndalsfjorden mot Kristiansund, og rutene ble forlenget i takt med dette. I 1932 tok selskapet navnet Kristiansund-Oppdal Auto AS (KOA) og selskapets hovedrute var i alle år Kristiansund–Tingvoll–Sunndalsøra–Oppdal.

## Seinere utvikling

På 1970-tallet utvidet KOA godstrafikken. I 1970 fikk selskapet daglig godsrute Sunndalsøra-Oppdal-Trondheim, og det ble kjøpt i tre nye vogntog til denne trafikken. Trafikken i samtrafikk med Linjegods utviklet seg, og i 1973 satte KOA inn et nytt vogntog i trafikk Kristiansund-Oslo over Surnadal og Sunndalsøra. Det var tre ukentlige avganger i hver retning, og kjøringen ble delt mellom KOA og Surnadal Billag.

I 1982 ble selskapet fusjonert med Eira - Eidsvåg Billag A/S, Eidsvåg, som hadde rutene Molde–Eidsvåg–Sunndalsøra. I en overgangsfase var navnet KOA-EEB AS inntil Trollheimen Trafikk AS ble nytt navn i 1984.

I 1988 ble Trollheimen Trafikk AS fusjonert med Mørelinjen AS, Surnadal. Nytt navn ble Mørelinjen AS og hovedkontoret ble lagt til Sunndalsøra.

Fra 1998 ble Mørelinjen AS fusjonert inn i HOB Møre sammen med Molde Bilruter og Nordmøre Trafikkselskap. Det ble nytt eierskifte og navneendring til Team Møre, men i 2002 ble selskapet overtatt av Nettbuss, og Nettbuss Møre ble navnet videre i flere år. I alle år har selskapene hatt avdeling på Sunndalsøra som har hatt hovedansvaret for de lange personrutene: Krstiansund-Sunndalsøra-Oppdal og Trondheim-Surnadal-Krisiansund, og Trondheim-Surnadal-Molde over Halsa (E39) og over Sunndalsøra-Eidsvåg.

## Dagens situasjon
Rutetrafikken Kristiansund-Oppdal i samtrafikk med NSB over Oppdal stasjon, som KOA drev i tidsrommet 1932-1982, har fortsatt videre. Siden 2002 har Nettbuss stått for trafikken. I 2015 ble rutene lagt på anbudskonkurranse, med oppstart 10. oktober 2016. Utfallet ble at Nettbuss fortsetter som operatør på denne strekningen.

## Referanser




## Litteratur
* Ottesen, H., Hjermann, L., Høsteng, A. K., Vollstad, K., Haugen, K. R., & Skudal, S. (2001). Rutebilnæring under omstilling 1965-2000. Molde: TL Møre og Romsdal.
* Sæter, E. (1990). 75 år med KOA til Mørelinjen. Sunndalsøra: Mørelinjen.

## Eksterne lenker
* Bilder fra historien til KOA på Digitalt museum.
Petter Furuseth

**Petter Furuseth** (født 14. august 1978) er en norsk fotballtrener og tidligere fotballspiller.

Furuseth hadde en innholdsrik karriere i flere store skandinaviske klubber, blant annet Brann, Örebro, Hammarby IF, Stabæk, Viborg, FC Midtjylland og Lyn.

## Biografi
Furuseth er født og oppvokst i Tønsberg. Han begynte sin karriere i den lokale klubben IL Flint i en alder av syv år. Hans representerte i ungdomsårene Norges som guttelandslagsspiller i ni kamper.

18 år gammel flyttet Furuseth til «Tønsbergs stolthet», Eik-Tønsberg, i Norge nest høyeste divisjon. Han ble oppdaget av SK Brann høsten 2000, og de tilbød ham en a-lagskontrakt. I april 2001 gjorde han sin debut i Tippeligaen der han ble meget populær og scoret 10 mål på 26 kamper. Det var først og fremst hans teknikk og hurtighet som gjorde han til en av fansens favoritter.

Furuseth spilte for Brann i tre sesonger før karrieren tok ham til Sverige og Örebro SK. I løpet av første halvår 2004 var Furuseth en stor attraksjon i Allsvenskan, og det varte ikke lenge før hans prestasjoner fanget Hammarby Fotballs interesse. I september 2004 var Örebro i store økonomiske problemer og ble tvunget til å selge sin mest attraktive spiller til Hammarby IF for ett syvsifret beløp.

I Hammarby, ble Furuseth en toneangivende spiller under treneren Anders Linderoth.

Etter nærmere tre sesonger i Stockholmsklubben gjorde Furuseth det klart at han ville forlate Hammarby og Sverige til fordel for en retur til norsk toppfotball. Stabæk Fotball ble valget etter en tids forhandlinger, der også utenlandske klubber viste stor interesse for spilleren.

Furuseth kunngjorde et opphold fra fotballen i august 2008. I 2009 gjorde han comeback da han signerte en toårskontrakt med den norske tippeligaklubben Lyn. Furuseth var på den tiden fortsatt under kontrakt med FC Midtjylland og Lyn kjøpte ham fra det for en ukjent sum.
Det viste seg at Lyn hadde store økonomiske problemer, og under sommeren solgte de unna et tosifret antall spillere. Furuseth ble lånt ut til det svenske superettanlaget Assyriska, der han gjorde 17 kamper og var en sterk årsak til at klubben kjempet helt i toppen. I kvalifiseringskampen mot Djurgården ble det tilslutt et sammenlagt tap. Furuseth returnerte da tilbake til Lyn, som hadde rykket ned til Adeccoligaen.

Lyn lot seg ikke redde, og gikk nærmere og nærmere en konkurs.

11. mars 2010 ble Petter Furuseth klar for Hammarby i sin andre sejour. Han spilte 27 av 30 kamper for klubben i løpet av 2010-sesongen i Superettan.

13. november 2010 spilte Furuseth finale i den svenske cupen, der Hammarby tapte 1-0 mot Helsingborg IF på et fullsatt Söderstadion.

24. november skrev 2010 Furuseth på ett år til med Hammarby, og begynte samtidig i en stilling i klubbens markedsavdeling.

## Meritter (ufullstendig liste)
* Årets spiller av fansen i Hammarby IF 2006.
* Tredjeplass Allsvenskan 2006.
* Sølv Superligaen 2007/2008.

## Referanser


## Eksterne lenker
*
Minilager

Et **minilager**, også kjent som **lagerhotell, bodhotell** eller **lagerbod**, er et selvbetjent lagerrom som leies ut. De finnes i ulike størrelser, og styres etter gjør-det-selv-prinsippet ved at kunden selv har tilgang til og håndterer sitt lagerrom. Gjenstandene kan oppbevares løst eller i kasser som for eksempel eurokasser, banankasser eller andre oppbevaringsbokser. Et minilager kjennetegnes gjerne ved at det er ubemannet og at man har tilgang gjennom en app på sin telefon eller at man kan ringe et bestemt telefonnummer som igjen trigger åpning av inngangsdøren til selve lagerbygget.

## Utbredelse
### Internasjonalt
I USA har minilager-bransjen vokst jevnt og trutt siden begynnelsen av 1970-årene. Interessen har særlig skutt fart med reality-programmer som *Storage Hunters*, og det finnes i dag over 50&nbsp;000 anlegg som har «*self-storage*» som sin primære aktivitet. I Europa har utviklingen tatt fart de siste 10 årene, med Storbritannia og Spania som foregangsland.

### I Norge
Utleie av minilager er en relativt ny bransje i Norge. De første anleggene så dagens lys på begynnelsen av 1990-årene. Minilager brukes av private, såvel som bedrifter og organisasjoner i Norge. For privatpersoner er leie av minilager vanlig i forbindelse med flytting, lagring av sesongbaserte gjenstander som feks. vinterhjul, ski og utemøbler, mellomlagring av møbler i forbindelse med oppussing, o.l. Stadig mindre leiligheter/hus bidrar til et økt behov for ekstern lagring. Minilager brukes også av små- og mellomstore bedrifter, eksempelvis til lagring av varer, maskiner, utstyr, møbler, arkiv, sesongvarer o.l. Det meste kan vanligvis lagres, utenom mat, gjenstander og ting som lukter vondt, brannfarlig væske og ellers alt som kan medføre skade eller fare.

Minilagre representerer en effektiv strategi for å gjenbruke eksisterende bygninger som ellers er utfordrende å leie ut. Dette inkluderer gamle industribygninger og ubenyttede kjellerområder, som gjennom omgjøring til funksjonelle og verdifulle lagringslokaler bidrar til optimal utnyttelse av allerede eksisterende plass.

Det finnes per 2020 flere aktører på utleie av minilager i Norge. Informasjon om disse kan man finne hos relevante firmaopplysningstjenester.

## Typer
### Innendørs minilager
Innendørs minilager er den mest brukte formen for minilager i østlandsområdet. I motsetning til andre former for minilager legger som regel innendørs minilager større vekt på sikkerhet, noe som ofte gir utslag i prisen.

### Containerbasert minilager
Containerbaserte minilagre har blitt vanligere de senere år. Lagercontainerne gir som oftest den laveste leien. Samtidig er enhetene i all hovedsak plassert på bakkenivå. Dette gir økt tilgjengelighet.

### Mobilt minilager
Mobilt minilager er et nyere konsept, også dette fra USA. Med et mobilt minilager blir lagerrommet i form av en container kjørt ut til kunden, der kunden kan laste inn sine gjenstander. Lagerrommet blir deretter hentet og låst inn i en lagerhall. Med et mobilt minilager slipper kunden å bruke bil eller tilhenger for transport.    

## Se også
* Lagerbygning
* Skur
Regine Leenborg Anthonessen

**Regine Leenborg Anthonessen** (født 1995) er en norsk journalist, programleder og tidligere håndballspiller. Hun har vært ansatt i Viaplay siden 2021.

## Håndball
Anthonessen startet å spille håndball i . Etter et opphold i  signerte hun for .

## Skuespiller
Anthonessen har skuespillerbakgrunn fra amatørteateroppsetninger på Hasle og har også spilt i reklamefilm for NRK Super, men er mest kjent for rollen som Ingrid i serien om *[[Olsenbanden Jr.]]* i filmene *[[Olsenbanden jr. Det sorte gullet]]* og *[[Olsenbanden jr. Mestertyvens skatt]]*.

I 2012 deltok Anthonessen i en TV-reklame for McDonald's.

### Filmografi
* : *[[Olsenbanden jr. Det sorte gullet]]*
* : *[[Olsenbanden jr. Mestertyvens skatt]]*

## Journalist
Anthonessen studerte journalistikk ved Høgskolen i Oslo og Akershus. Hun var videojournalist i VGTV fra januar 2017. Før det jobbet hun i TV 2.

I 2021 ble hun ansatt i Viaplay som reporter og programleder.

## Referanser


## Eksterne lenker
* 
* 
* 
* 
*  Regine Leenborg Anthonessen hos 
*  Regine Leenborg Anthonessen hos European Handball Federation
In effigie

**In effigie** er et latinsk uttrykk for "i avbildning" og uttrykker gjerne noe som er laget til erstatning for det virkelig objektet.

## In contumaciam

Begrepet er i rettshistorien gjerne brukt i forbindelse med såkalt dom *[[in contumaciam]]*, hvor den skyldige ikke lar seg pågripe. Det kan for eksempel forekomme at forbrytere har klart å rømme landet og finne seg et fristed i et annet land hvor det ikke er inngått noen utleveringsavtaler med stedet hvor ugjerningen er begått. En kan da stevne vedkommende og gjennomføre rettssaken uten at vedkommende dukker opp.

## Fingert, billedlig dødsstraff
For å fullbyrde straffen kunne det bli laget en dukke eller en billedfremstilling av vedkommende, som på symbolsk vis ble henrettet *in effigie*. Opprinnelig har nok dette en viss sammenheng med billedmagi, hvor en kunne skade motstanderen gjennom å lage en avbildning som en påførte skade slik at samtidig ofret ble rammet på samme måte.

En folkelig forestilling går nemlig ut på at utseende er en avbildning av sjelen (*Imago est animi vultus*). En uttalelse fra den berømte, romerske juristen Marcus Tullius Cicero viser dessuten at forestillingen var kommet til praktisk anvendelse i retten,

Ved henrettelse *in effigie* går de folkelige forestillinger og rettspraksisen nærmest ut på det samme ved at gjenstanden (en figur, en avbildning eller en dukke) blir hengt, brent eller halshugd istedenfor lovbryteren. Slike symbolske henrettelser kunne også følges opp med seremonielle begravelser.

En liknende form for uthengning var i renessansens italienske bystater å lage et «ærekrenkende portrett» i fresko for å spotte vekommende «syndebukk» på sentral plass i byen. Slike *[[pittura infamante]]* ble gjerne utført for å sette nedsettende fokus på navngitte personer, enten de hadde gjort seg skyldig i forbrytelser mot samfunnet, eller de bare ble betraktet som motstandere.

## Trivia
*Den ungarske revolusjonshelten Lajos Kossuth ble henrettet in effigie i byen Pest, 22. september 1851. I større leksikalske verk er denne datoen oppført som mannens dødsår. Imidlertid døde han i eksil i Italia så sent som i 1894.
*Skikken med å henge opp en fillemann dersom husherren ikke gir et kranselag når huset er så ferdig at taket er satt på, er også et uttrykk for henrettelse in effigie.
*Dukken som viser en trollmann eller ei heks på St. Hansbålet har nok helst sammenheng gnister som spraker ved brenningen å gjøre, og med uttrykket «smelle trollkjerringer av», som også sies om fyrverkeri. Selv om modellen for dukken er mindre klart identifisert, kan også denne gjenstanden knyttes til begrepet henrettelse in effigie.

## Se også
* Corpus delicti

## Referanser
Hákun Djurhuus’ regjering

**Hákun Djurhuus' regjering** var Færøyenes regjering fra 4. januar 1963 til 12. januar 1967. Den bestod av Fólkaflokkurin, Tjóðveldisflokkurin og Sjálvstýrisflokkurin, og hadde dessuten parlamentarisk støtte fra Framburðsflokkurin, et utbryterparti fra Fólkaflokkurin i Tórshavn.

## Referanser
Kavaler (person)

**Kavaler**, kommer av det franske *chevalier* (og det engelske *cavalier*) som betyr «rytter» og er dannet av det latinske ordet for «hest». Kavaler har flere betydninger på norsk:

## Historisk betydning
* Tidligere betegnelse for ridder eller adelsmann i tjeneste ved et hoff, også hoffkavaler, en høyere hoffunksjonær
* Rojalistene, tilhengerne av den engelske kong Karl den første under den engelske borgerkrigen 1642-1651, ble også kalt *kavalérene* (*Cavaliers*)

## Moderne betydning
* En beleven, fornem og flott herre 
* En mann som har selskap med eller gjør kur til en dame, i rollen som ledsager, venn eller kjæreste
* Bordkavaler, en mann som har en kvinne til bords
* Danse- eller ballkavaler, en mann som danser med og oppvarter en kvinne i et selskap

## Se også
* Kavaleri
* Kavalérhatt
* Caballero
Remember the Titans

***Remember the Titans*** er en amerikansk sportsdramafilm fra 2000 som er basert på en sann historie. Filmen er regissert av Boaz Yakin og produsert av Jerry Bruckheimer for Walt Disney Pictures. *Remember the Titans* handler om det amerikanske fotballaget til den nylig integrerte skolen T.C. Williams High School i Alexandria, Virginia. Filmen var en kommersiell suksess for Disney, som medførte at de produserte en rekke flere sportsrelaterte filmer.

## Handling
Walt Disney Pictures' film handler om fordommer og hverdagsrasisme, men også om å ta seg igjennom fordommene og skape langvarige vennskap. Filmen utspiller seg i 1971 i USA, der rasediskriminering på denne tiden fortsatt var ganske vanlig.

Hvite skulle kun gå på skoler for hvite elever og sorte fikk kun på skoler med sorte elever. Filmen forteller historien om en skole med et lag i amerikansk fotball som slår seg sammen – sorte og hvite. Til å begynne med lykkes det ikke skikkelig og ingen klarer å holde sammen, ikke engang trenerne som har forskjellig hudfarge, men de lærer seg etterhvert å komme overens og blir venner. Fotballaget «The Titans» vant alle kampene i årets turnering og ble delstatsmestere.

## Medvirkende
* Denzel Washington i rollen som trener Herman Boone
* Will Patton i rollen som trener Bill Yoast
* Wood Harris i rollen som Julius Campbell
* Ryan Hurst i rollen som Gerry Bertier
* Kip Pardue i rollen som Ronnie «Sunshine» Bass
* Donald Faison i rollen som Petey Jones
* Craig Kirkwood i rollen som Jerry «Rev» Harris
* Ethan Suplee i rollen som Louie Lastik
* Hayden Panettiere i rollen som Sheryl Yoast
* Nicole Ari Parker i rollen som Carol Boone
* Kate Bosworth i rollen som Emma Hoyt
* Ryan Gosling i rollen som Alan Bosley
* Earl C. Poitier i rollen som Blue Stanton

## Mottakelse

*Remember the Titans* mottok generelt positive anmeldelser fra filmkritikerne. Bransjenettstedet Rotten Tomatoes gav filmen en 71&nbsp;% rangering fra 126 anmeldelser. Likevel har noen anmeldere beskyldt filmen for å være for forutsigbar.
Filmen inntjente $115 654 751 dollar i USA alene, og $136 706 683 dollar internasjonalt.

## Eksterne lenker
* 

* ''Remember the Titans'' Blu-ray Disc
* Original Titans FAQ om filmens nøyaktighet
* Director's Cut DVD-anmeldelse med en liste over filmversjoner
* Bakgrunnen til personene filmen var basert på
Christian Saxrud

**Christian Saxrud** (født 15. juni 1982) er en norsk tidligere ishockeyspiller.

Han er opprinnelig Storhamar Dragons-spiller, men forlot klubben til fordel for IK Comet foran 04/05-sesongen. Han signerte for  Lillehammer IK etter at IK Comet gikk konkurs i oktober 2009. Deretter spilte han for Tønsberg Vikings til 2013 og avsluttet karrieren i Comet Halden i 2016.

Han er storebror til Simen Saxrud som spilte på IK Comet.
## Referanser




## Eksterne lenker
*
Halden Islamsk Forening

**Halden Islamsk Forening** (HIF) er en partipolitisk uavhengig organisasjon stiftet for og av muslimer i 1995 og formelt registrert i 2005. Organisasjonen representerer majoriteten av muslimene i Halden. 

Arbeidet til HIF består av daglig drift og vedlikehold av Halden Moské, der det tilrettelegges for muslimenes behov for å utføre sine fem daglige bønner, fredagsbønn samt markering av øvrige viktige muslimske begivenheter i fellesskap. Det gis også undervisning til barn og voksne i alle aldre (uansett kjønn) innen koran, hadith og salah (bønn).

## Referanser
Østerdal Billag

**Østerdal Billag A/S** var et transportselskap som ble etablert i 1973 som en fusjon av virksomheten til 23 konsesjonsinnehavere for rutetrafikk, drosje og leievogner i Nord-Østerdal. Hovedkontoret ble lagt til Alvdal, seinere flyttet til Tynset. Fra 1. januar 2011 opphørte selskapet og virksomheten ble overtatt av nye datterselskaper under Gauldal Billag Holding, se under historikk. 

## Virksomhet

Selskapets primære ruteområde strekte seg fra Ulsberg og Røros i nord, til Elverum i sør, men unntatt Engerdal og Trysil. Selskapet drev betydelig godstrafikk, spesielt langtransport i regi av DB Schenker (tidl. Linjegods) men hadde også lokal godstrafikk.

Selskapet utviklet på 1970-tallet betydelig turbusskjøring under merkenavnet FERIEBUSSEN. Dette var et av de mest kjente navn innen turvirksomhet med buss innen- og utenlands til det ble avviklet sist på 1990-tallet. Dette skjedde i forbindelse med salg av Østerdal Billag til nye eiere.

## Historikk

Flere av selskapets 23 opprinnelige eiere har historie innen rutebiltrafikk tilbake til tiden rundt 1. verdenskrig. Det var imidlertid disse enhetene igjen som gikk inn i Østerdal Billag fra 1973. I () er det oppgitt antall vognenheter (kjøretøyer, tilhengere) de hadde i 1970:

Alvdal-Folldal-Hjerkinn-Atna Bilruter A/S, Alvdal (29)
Bakken, Annar, Brydalen (1)
Berget, Sigurd og Steinar, Lomnessjøen (2)
Hokstad, Ola Eirik, Tylldalen (2)
Hokstad, Olav A., Tylldalen (2)
Holøyen, Oskar, Tolga (3)
Hylen, Per, Kvikne (5)
Jacobsen, Aksel, Yset (4)
Kvisten, Eivind, Tynset (3)
Lillestu, Per S., Unset (5)
Nytrøen, Petter, Tolga (3)
Os kommunale Bilruter, Os (16)
Stor-Elvdal Bilruter, A/S, Koppang (5)
Tronslien, Jarle og Finn, Alvdal (5)

I alt 92 vognenheter.

Rutebilstatistikken fra 1978 illustrerer omfanget av selskapets virksomhet i tidlig fase: Antall helårs ansatte 110, 75 personbusser, 45 lastebiler og 22 tilhengere.

## Sluttfasen

En prosess med eierskifte begynte sist på 1990-tallet. Østerdal Billag var eid av Gauldal Billag fra 2002. I 2011 ble Gauldal Billag og Østerdal Billag fusjonert til Gauldal-Østerdal Buss. Dette selskapet har Trønderbilene som dominerende eier, som igjen er datterselskap av Torghatten ASA. Fra. 1. januar 2011 var Østerdal Billags virsomheter overtatt av Gauldal-Østerdal Buss AS for persontransport, Tamnes Transport AS for godstransport og GB Transportservice AS for verksteddrift. Hovedkontoret ble flyttet til Røros, men det ble beholdt et avdelingskontor på Tynset.

## Referanser
Halden Moské

**Halden Moské** ble etablert av muslimene i Halden med utgangspunktet i ønsket om å praktisere islam og islams lære. Her utføres det fem daglige salah (bønn) til fastsatt tid, fredagsbønn og utvidet bønn i Ramadan samt ved de store muslimske helligdagene Id al-fitr og Id al-adha. 

Moskeen er regelmessig besøkt av muslimer fra alle nasjoner og land i alle aldre og kjønn. Det er også årlig en rekke besøk fra norske skoleklasser og delegasjoner fra organisasjoner og andre trossamfunn.

Halden Moské drives av Halden Islamsk Forening (HIF), som sørger for å opprettholde aktivitetene og innehar ansvaret for den daglig drift av og ansvaret for alt arbeid og vedlikehold vedrørende moskéen.

Moskeens lokaler er heleid av HIF, som per idag står i Sykehusgata 6 i Halden. Bygget som tidligere var en næringseiendom, ble kjøpt og overtatt av HIF 1. desember 2015. Det består av tre etasjer, med hovedsal i øverste etasjen. 

Fra 1995 til 2015 befant Halden Moské seg i Niels Stubs gate 5 i Halden, som da besto av en to-etasjers bolig konvertert innvendig for å supportere en mindre muslimsk menighet under samlingsbønn.
Eira – Eidsvåg Billag

**Eira – Eidsvåg Billag AS** (EEB) var et rutebilselskap som ble etablert i 1963. Kontoradresse var Eidsvåg, Nesset kommune i Møre og Romsdal.

## Historie
EEB ble etablert av eierne av rutebilselskapene Eidsvåg Auto (Torstein Alstad, Eidsvåg) og Eira Auto (Torbjørn Frisvoll, Eresfjord). Eidsvåg Auto hadde historie tilbake til 1928, mens Eira Auto startet alt i 1920 med ruter Eikesdalsvatn-Eresford-Eidsvåg-Molde. Fra 1. august 1963 overtok EEB rutedriften til de to tidligere selskapene. Sommeren 1982 ble selskapet fusjonert med Kristiansund-Oppdal Auto. Det nye selskapet tok navnet KOA-EEB AS, i 1984 endret til Trollheimen Trafikk AS. Hovedkontoret ble lagt til Sunndalsøra.

Torstein Alstad (1908-1980) var disponent i Eidsvåg Auto og EEB fra 1963. Han drev også Torstein Alstad Automobilforretning i Eidsvågen. Firmaet forhandlet mange bilmerker fra 1950-tallet, men etter hvert ble det konsentrert om Fiat og Scania-Vabis/Scania. Bilverksted var også knyttet til selskapet. Etter Alstads død ble denne virksomheten reorganisert og etablert som eget selskap, Alstad Auto AS. Bedriften fortsatte som forhandler for Scania i Nordmøre og Romsdal, men bedriften flyttet på 1980-tallet fra Eidsvåg til Hjelset nærmere Molde. Per 2016 er Alstad Auto eneste frittstående forhandler for Scania, og Alstad-familien er fremdeles medeier i Alstad Auto.

## Virksomhet
EEBs hovedrute var Molde–Eidsvåg–Sunndalsøra. I tillegg var det ruter Eidsvåg–Eresfjord–Åndalsnes, dessuten lokalruter i Nesset kommune og deler av Sunndal kommune (Øksendal-Jordalsgrend). Det var både person-, gods- og melkeruter. På 1970-tallet ble det også en del langtransport-virksomhet.

Omfanget av selskapets virksomhet kan illustreres med statistikk fra 1978. Da hadde selskapet 29 ansatte, 16 busser, 9 lastevogner, 4 kombinertvogner, 3 andre vogner og 6 tilhengere.

## Referanser




## Litteratur
* Ottesen, H., Hjermann, L., Høsteng, A. K., Vollstad, K., Haugen, K. R., & Skudal, S. (2001). Rutebilnæring under omstilling 1965-2000. Molde: TL Møre og Romsdal.
* Skjørsæter, O.(1978). Eit rutebilselskap gjennom 50 år : Eidsvåg Auto / Eira - Eidsvåg Billag A/S 1928 - 1978. Volda: Møre og Romsdal distriktshøgskole.
* Sæter, E. (1990). 75 år med KOA til Mørelinjen. Sunndalsøra: Mørelinjen.

## Eksterne lenker
* EEB med forløpere på DigitaltMuseum
Hans Vonk (fotballspiller)

**Johannes Adrianus «Hans» Vonk** (født 30. januar 1970 i Alberton) er en sørafrikansk fotballspiller av nederlandsk opphav, som spiller for SC Heerenveen i Nederland. 

## Meritter
* **[[KNVB Cup]]: 1**
:: 2009

## Referanser


## Eksterne lenker
*
Fruentimmer

Ordet **fruentimmer** hadde i dansk opprinnelig betydningen «kvinneværelse», men ble senere brukt om en enkelt kvinne. Senere fikk ordet nedsettende betydning.

## Etymologi
Ordet er i dansk lånt fra plattysk *frûentimmer*. Det tilsvarende ordet på høytysk er *Frauenzimmer*. Den opprinnelige betydningen av ordet er «kvinneværelse»; det tyske ordet *Zimmer* betyr «bygningstømmer» eller «værelse».

## Betydning
Fra betydningen «kvinneværelse» fikk ordet etterhvert betydningen «samling av kvinner», før det til slutt fikk betydningen «en kvinne». Ordet kom neppe inn i dansk før på 1500-tallet, og betydningen «en enkelt kvinne» kjennes først fra 1600-tallet. Betydningen «kvinneværelse» forsvant stort sett omkring 1700, mens den kollektive betydningen «kvinner» holdt seg til over midten av 1700-tallet. Et eksempel finnes i Holbergs *[[Jacob von Tyboe]]*: *Kan Herren ikke erindre forgangen til Bryllupet, da Herren dandtzede, hvilken Smilen og Hvisken der strax blev mellem Fruentimmeret?* Senere fikk ordet nedsettende betydning. En fornem kvinne ble i stedet betegnet med det franske *[[dame]]*. I litteraturen er ordet "offentlig fruentimmer" blitt brukt som et begrep på en prostituert. Et eksempel på bruk av begrepet er i beskrivelsen av den fattige kvinnen i «En god samvittighet» av Alexander Kielland.

## Referanser


## Kilder
* V. Dahlerup: «Fruentimmer», i ''Salmonsens konversationsleksikon, 2. utg., bind IX, s. 72. København: J. H. Schultz, 1919.
Pierre Issa

**Pierre Issa** (født 11. september 1975 i  Germiston, Sør-Afrika) er en sørafrikansk fotballspiller av libanesisk opphav. 

## Eksterne lenker
*
Nordfjord og Sunnmøre Billag

**L/L Nordfjord og Sunnmøre Billag** var et rutebilselskap etablert i 1914. Hovedkontoret lå i Stryn i Sogn og Fjordane.

## Historie
L/L Nordfjord og Sunnmøre Billag ble startet i 1914 under navnet Nordfjord og Søndmøre Automobilselskap. Selskapet hadde hovedkontor i Stryn i Sogn og Fjordane, men som navnet viser var trafikkområdet i Nordfjord og deler av Søre Sunnmøre.

På 1990-tallet begynte de store endringene i rutebil- og transportsektoren. Selskapet ble en del av Fjord1, og hadde kjøpt opp Ottadalen Billag. Selskapet fusjonerte så med Ottadalen Billag og fra 1. januar 2005 ble navnet Fjord1 Nordfjord-Ottadalen.

## Referanser




## Litteratur
* Lødøen, I.(2005). Soga om Nordfjord og Sunnmøre billag 1914-2004 : ei soge om reiseliv, næringsliv, turisme og store strukturendringar gjennom 90 år. Stryn: Nordfjord og Sunnmøre billag.
Olde english bulldogge

**Olde english bulldogge** er en middels stor, bulldog, skapt av David Leavitt fra Coatesville i Pennsylvania, USA, på 1970-tallet. Hensikten var å gjenskape en eksteriørmessig versjon av old english bulldog, men i en utgave med et vennlig gemytt. Denne hunderasen har sitt eget stambokregister LBA og kan og bli registrert i United Kennel Club (UKC).

Olde english bulldogge er en middels stor og kraftig hund med et typisk bulldoghode. Hannene skal måle 43 - 51 cm i skulderhøyde og veie 27-31 kg. Tispene skal måle 40 - 48 cm i skulderhøyde og veie 20 - 30 kg. Pelsen er kort og glatt. De fleste farger er tillatt, unntatt blågrå og sort/tan. Øynene skal være mørkebrune.
Themba Mnguni

**Themba Mnguni** (født 16. desember 1973) er en sørafrikansk fotballspiller.

Han var med i s landslagstropp til VM i fotball 1998.

## Referanser


## Eksterne lenker
*
Nordmøre Trafikkselskap

**Nordmøre Trafikkselskap AS** (NTS) var et rutebilselskap etablert i 1987 med basis i de tidligere selskapene Kristiansund-Frei Billag, Nordre Nordmøre Billag og Smøla Billag. 

## Historie
Nordmøre Trafikkselskap hadde hovedbase i Kristiansund med avdelingskontorer på Tustna, Aure og Smøla. NTS ble overtatt av Hemne-Orkladal Billag (HOB) i 1996-97. På samme tid overtok HOB også naboselskapene Molde Bilruter og Mørelinjen. 1. januar 1998 var NTS en del av HOB Møre sammen med de tidligere selskapene Molde Bilruter og Mørelinjen. Hovedkontoret til HOB Møre ble lagt til Kristiansund. HOB fusjonerte i 2001 med Trondheim Trafikkselskap til Team Trafikk, og HOB Møre ble til Team Møre. Alt i slutten av 2002 ble dette selskapet overtatt av Nettbuss, som førte til at Team Møre endret navn til Nettbuss Møre.

## Virksomhet
NTS fortsatte virksomheten til de tre tidligere selskapene. Det omfattet lokale person- og skoleruter i ruteområdet. Det var enda igjen noen godsruter, men NTS videreførte mye av godstrafikken utenfor rute som forløperne hadde drevet. Det var transporter for TINE, transport av melk i tankbiler. Ikke minst var det betydelig langtransport, ikke minst av fisk og fiskeprodukter ut fra Nordmøre til Østlandet og til ulike steder i Europa. 

## Referanser




## Litteratur
* Ottesen, H., Hjermann, L., Høsteng, A. K., Vollstad, K., Haugen, K. R., & Skudal, S. (2001). Rutebilnæring under omstilling 1965-2000. Molde: TL Møre og Romsdal.
Ross Fisher

**Ross Fisher** (født 22. november 1980 i Ascot, Berkshire) er en profesjonell golfspiller fra England som spiller på Europatouren.

Fisher ble profesjonell i 2004. Han kvalifiserte seg for Europatouren i 2006 ved å ende som nr. 18 på Challenge-tourens pengeliste i 2005.

## Meritter

### Seire på Europatouren
* 2007 KLM Open
* 2008 European Open
* 2009 Volvo World Match Play Championship

## Eksterne lenker
* 
*
Mellomengelsk litteratur

**Mellomengelsk litteratur** refereres til den litteratur som ble skrevet i det engelske språk som kalles for mellomengelsk, en form for overgangsengelsk mellom angelsaksisk (gammelengelsk) og moderne engelsk. 

Tiden strekker seg fra tiden fra den normanniske erobringen av England i 1066 og fram til 1470-tallet da «Chancery Standard» var virksom. Det vil si den form for skriftlig engelsk i London og som ble benyttet av de engelske myndighetene på slutten av 1300-tallet. På grunn av de ulike regionale forskjellene og dialekter over hele England ble det behov for en klar og entydig skriftlig form på offisielle dokumenter, og med trykkeripressene ble denne språkvarianten spredt.

I løpet av denne perioden av engelsk litteratur skrev Geoffrey Chaucer (1340–1400), periodens eneste store forfatter, *[[Canterbury-fortellingene]]*. Den ukjente Perle-poeten («Pearl Poet») skrev *Sir Gawain og den grønne ridder*, William Langland (som vi heller ikke vet noe særlig om) skrev det allegoriske drømmevisjonen *[[Piers Plowman]]* en gang på slutten av 1300-tallet. Det ble også skrevet mange moralskuespill som i samtiden også var kjent som «interluder», en bredere betegnelse gitt til drama med eller uten et moralsk tema. Mysteriespill og mirakelspill er blant de tidligste formelt utviklede teaterspill i middelalderens Europa og i England. Disse fokuserte på fortellinger fra *[[Bibelen]]* i kirkene foruten på offentlige steder fremført av amatører.

De tre hovedkategorier i mellomengelsk litteratur var religiøse, høvisk kjærlighet, og ridderfortellinger rundt mytene om kong Arthur.

Eksempel på mellomengelsk kan være åpningsprologen i Chaucers tekst:

:*Whan that Aueryłł wt his shoures soote,*
:*The droghte of Marcħ, hath perced to the roote;* 
:*And bathed euery veyne in swich lycour,*
:*Of which vertu engendred is the flour;*

En versjon på moderne engelsk (oversatt av Nevill Coghill):
:When in April the sweet showers fall
:And pierce the drought of March to the root, and all
:The veins are bathed in liqueur of such power
:As brings about the engendering of the flower;
Pet Airways

**Pet Airways** var et amerikansk flyselskap som kun fraktet kjæledyr. Selskapet fløy i 5 byer i USA, New York, Washington, Denver, Chicago og Los Angeles.  Selskapet innstilte sine ruter i 2011.
Røråstoppen skole

**Røråstoppen skole** er en barneskole lokalisert på Revetal i Tønsberg kommune.

Skolen ble bygget i 2003, og overtok da en stor del av elevene som tidligere hadde gått på Solerød og Ramnes skoler. Skolebygningen vant Statens byggeskikkpris i 2005.

## Referanser
Arvid Bergstøl

**Arvid Bergstøl** (født Leif Arild Bergstøl10. februar 1936 i Kristiansand) er en norsk reklameillustratør og kunstner. Han startet selskapet *Ava reklame* i Kristiansand i 1959, og stod med dette bak byens første profesjonelle reklamebyrå.

Flere kjente kunstnere var en del av byrået i dets tidligere år, bla. Kjell Nupen. Arvid Bergstøl samarbeidet med Sven O. Høiby inntil 1974, og har illustrert flere utgivelser ved siden av sitt virke i reklamebransjen, blant annet om Kristiansands byoriginal «Kjutta». 

Som kunstner har Bergstøl blant annet deltatt i utstillingen «Klar til kunst» til inntekt for bladet *[[Klar (tidsskrift)|Klar]]* i 2009.

## Utgivelser
* Varen, Olav og Bergstøl, Arvid (ill.): *Smilende Sørland : muntre historier fra hav og hei*. Kristiansand, 1977
* Munksgaard, Oddvar og Bergstøl, Arvid (ill.): *Steen Benneches ruslerier : utvalg av artikler og reportasjer*. Kristiansand, 1980
* Benneche, Steen; Varen, Olav; Moi, O.S.; Bergstøl, Arvid (ill.): *Kjutta som fikk landet til å le*. Kristiansand, 1982
* Høiby, Per og Bergstøl, Arvid (ill.): *Smilende Sørland II*. Oslo, 1991
* Usterud, Jan-Erik (red.) og Bergstøl, Arvid (ill.): *Med bløde konsonanter : gamle og nye sørlandsviser*. Kristiansand, 1995
* Staalesen, Astrid Marianne og Bergstøl, Arvid (ill.): *Mira fra Blåklokkedalen*. Hamresanden, 2003. ISBN 82-996812-0-0

## Referanser
Bayerns kronregalier

**Bayerns kronregalier** er kronjuvelene som ble brukt i Kongeriket Bayern fra 1806 til 1918. I 1806 gav Napoléon Bonaparte det daværende Hertugdømmet Bayern, som var alliert med Frankrike, status som kongerike, i forbindelse med sin nytegning av Europakartet. Den tidligere hertugen av Bayern, og fra 1806 den første kongen av Bayern, Maximilian I av Bayern, fikk derfor laget et sett med nye bayerske kronjuveler.

Regaliene omfatter
*Bayerns kongekrone, med rubiner, diamanter, smaragder, safirer og perler
*Bayerns dronningkrone, laget for Karoline av Baden, med store perler og diamanter.
*Bayerns rikssverd, 96&nbsp;cm. langt
*Bayerns rikseple, i rent gull
*Bayerns scepter, 89&nbsp;cm. langt og utsmykket med briljanter, smaragder og safirer, med en liten rundt krone på toppen

Kongeriket Bayern ble en forbundsstat i Det tyske rike (nasjonalstaten Tyskland) i 1871, men fortsatte som eget kongerike. I 1918 ble Bayern republikk og skiftet navn til Fristaten Bayern.

Kronregaliene er utstilt i skattkammeret i Den kongelige residens i München.
## Referanser
Handelsbladet

**Handelsbladet** (grunnlagt 1902 av Knud Lehre, nedlagt 1925) var en avis for Norges kjøbmandsstand. I 1921 gikk Handelsbladet over fra å være et organ for Norges Kjøbmandsstand til å være en talsmann for Norges Handel og Industri. Avisen ble i de første årene tryket med gotisk skrift, senere med arabisk skrift. Avisen representerte liberale verdier i overensstemmelse med partiet Venstres profil. Avisen er tilgjengelig fra Nasjonalbiblioteket. Forsiden på bildet er fra 18. november 1905 og er hentet fra en mikrofilmutgave på Nasjonalbiblioteket.

## Referanser
Willem Jackson

**Willem Jackson** (født 26. mars 1972 i Bloemfontein, Free State) er en sørafrikansk fotballspiller, som spiller i Platinum Stars i Sør-Afrika.

Han var med i s landslagstropp til VM i fotball 1998.

## Referanser

## Eksterne lenker
*
Ottadalen kommunale billag

**Ottadalen Kommunale Billag** (**OKB**, oftest skrevet **O.K.B.**) var et rutebil- og transportselskap som 1. januar 1943 overtok driften fra de tre tidligere rutebilselskapene i Ottadalen. Selskapet fikk hovedkontor i Lom.

## Oppstartfasen

Det ble mange rutebilselskaper i Ottadalen rundt 1912. Det ble mye konkurranse og lite effektiv drift. Det ble arbeidet for samarbeid og samordning. Det skjedde med etableringen av OKB.

## Virksomhet

Selskapets hovedrute var strekningen Otta – Vågå – Lom – Skjåk, og det var sideruter Lom – Bøverdalen og Otta – Heidal, dessuten mange lokalruter i bygdene. 

Om sommeren ble rutene utvidet fra Skjåk til Grotli med betydelig samtrafikk med rutebiler vestover til Nordfjord og Måløy (Nordfjord og Sunnmøre Billag) og til Geiranger. Videre var det ruter Lom – Bøverdalen til Sognefjellet og Sogndal (samtrafikk med Sogn Billag). 

På 1950-tallet fikk selskapet utvidet med helårsruter i Gudbrandsdalen, Otta–Lillehammer og Otta–Dombås. Det ble etter dette kjørt bussrute fra Skjåk tidlig om morgenen helt fram til Lillehammer, med retur om ettermiddagen og ankomst i Skjåk seint om kvelden. Rutekjøringen i Gudbrandsdalen skjedde i samarbeid med Norges Statsbaner, Gausdal Bilselskap og flere mindre lokale selskaper. 

Omfanget av driften kan illustreres med statistikk fra 1978. Da hadde selskapet 133 ansatte, og en vognpark som bestod av 39 busser, 41 lastebiler, 3 kombinertbusser, 6 andre kjøretøyer og 29 tilhengere.

## Sluttfasen

Selskapet ble omorganisert fra interkommunalt selskap til aksjeselskap fra 1. januar 1985 og fikk da navnet Ottadalen Billag.

## Litteratur

* Furu, H. G. (1950). Bilen i Ottadalen 30 år. Lom: Ottadalen Kommunale Billag.
* Lindsheim, P., & Bruheim, J.-M. (1971). Ottadalen Kommunale Billag 1950-1970. Otta: Ottadalen Kommunale Billag.
## Noter
Kommunistischer Jugendverband Deutschlands

**Kommunistischer Jugendverband Deutschlands** (Det Tyske Kommunistiske Ungdomsforbund) var en politiske ungdomsorganisasjon i Tyskland, grunnlagt i 1920. Det var ungdomsorganisasjonen til Tysklands Kommunistiske Parti, KPD. 

## Referanser
Lesja Bilruter

**Lesja Bilruter** er et rutebil- og transportselskap med hovedbase i Lesja i Lesja kommune i Oppland.

## Historikk
Lesja Bilruter har bakgrunn i Lesja Ysteri som startet transport av melk- og landbruksprodukter, seinere også personruter. Lesja Bilruter er derfor ikke noe eget selskap. Det var først bilavdelingen i ysteriet. Da ysteriet på Lesja ble nedlagt, fortsatte eierne bildrift og handelsvirksomhet under navnet Lesja Innkjøpslag SA. Lesja Bilruter er derfor ikke et eget firma, men et markedsnavn som brukes både på personbusser og lastebiler av ulike slag.

## Virksomhet
I dag har Lesja Bilruter følgende virksomhet:
# Person- og skoleruter i Lesja og Dovre kommuner, og dessuten gjennomgående personruter Bjorli – Lesja – Dombås – Dovre – Otta.
# Andel i Dag- og Nattekspressen ASA – Nor-Way Bussekspress Ålesund/Molde-Åndalsnes-Gardermoen-Oslo. Nedlagt i april 2012.
# Helseekspressen rute Dombås – Otta til sykehusene i Lillehammer og Gjøvik (oppdrag for Sykehuset Innlandet).
# Innhenting av melk fra produsenter i Nord-Gudbrandsdal (oppdrag for TINE).
# Annen godstransport med lastebil og vogntog, inkl. langtransport.

## Eksterne lenker
* 
* Lesja bilruter (Norges lastebileier-forbind)
Nick Clegg

**Nicholas William Peter «Nick» Clegg** (født 7. januar 1967 i Chalfont St Giles i Buckinghamshire i England) er en engelsk politiker og tidligere visestatsminister i Storbritannia. Han var tidligere partileder for Liberaldemokratene, og tok over partiledervervet etter Walter Menzies Campbell. Clegg var parlamentsmedlem for valgdistriktet Sheffield Hallam fra 2005 til 2017.

## Bakgrunn
Clegg studerte arkeologi og sosialantropologi ved University of Cambridge Senere tok han mastergrad i politisk filosofi ved University of Minnesota i USA og deretter mastergrad ved Europa-colleget i Belgia. Moren hans er nederlandsk, mens faren har russiske og tysk-russiske aner. Han er flytende i nederlandsk, fransk, tysk og spansk. Han er gift med den spanske forretningsadvokaten Miriam González Durántez, som er partner i DLA Piper og datter av en spansk konservativ senator, og som han møtte da han studerte ved Europa-colleget. Paret har tre barn.

## Valget i 2010
Clegg var på forhånd ikke levnet store sjanser i Storbritannias parlamentsvalg 2010, da kampen nærmest på forhånd var bestemt å stå mellom sittende statsminister Gordon Brown og Det konservative partis kandidat David Cameron. Dette ble snudd på hodet etter den første TV-debatten mellom de tre på ITV 15. april, hvor Clegg gjorde det meget bra. Han ble kåret til vinneren av debatten, og partiet steg på meningsmålingene utført etter debatten. En meningsmåling gjennomført av *[[The Guardian]]* viste at Liberaldemokratene steg 10 prosentpoeng på én uke.

## Visestatsminister
Clegg ble den 11. mai 2010 visestatsminister i koalisjonsregjeringen mellom De konservative og Liberaldemokratene. Koalisjonsregjeringen ble ledet av statsminister David Cameron. Etter valget i 2015 fikk De konservative majoritet alene, mens Liberaldemokratene endte opp med kun 8 parlamentsmedlemmer, og koalisjonen opphørte.

Ved nyttår 2018 ble han utnevnt til Knight Bachelor. Han ble dermed gjort til ridder og fikk rett til å føre tiltaleformen *[[sir]]* foran sitt navn.

## Referanser


## Eksterne lenker
* 
* 
* 
*
Syv dager til elven Rhinen

**Syv dager til elven Rhinen** () var en topphemmelig krigsspill-øvelse utviklet i 1979 av Warszawapakten. Den hadde som utgangspunkt et scenario der en syv dager lang atomkrig foregikk mellom NATO og Warszawapakten. Dette mulige scenario for en tredje verdenskrig ble gjort kjent da den polske regjering etter valget i 2005 offentliggjorde den for å «sette en sluttstrek for landets kommunistiske fortid» og for «å opplyse den polske offentlighet om det gamle regimet».

## Beskrivelse av slaget
Planene antok at NATO ville starte et kjernefysisk angrep på Vistula-elvedalen som del av et første-slags-scenario, noe som ville forhindre østblokken i å sende forsterkninger til DDR for å forhindre en NATO-invasjon av landet. Planen antok at så mange som to millioner polske sivilister ville dø i en slik krig, noe som ville totalt ødelegge landet. Med slike begrensede muligheter ville et sovjetisk motangrep på Vest-Tyskland, Belgia, Nederland og Danmark settes i verk for å forsinke en invasjon.

## Kjernefysisk respons
Kart som ble utarbeidet i sammenheng med planen, viser kjernefysiske nedslag i mange NATO-land, men Frankrike og Storbritannia er ikke blant disse. Det er flere mulige årsaker til dette, en av de viktigste er at både Frankrike og Storbritannia var land med kjernefysiske våpen i slike mengder at et motangrep ikke var verd å risikere.

De franske styrkene brukte en kjernefysisk strategi kjent som *Stratégie du faible au fort*. Denne medførte at et eventuelt sovjetisk angrep mot Frankrike ville føre til motangrep på sovjetiske byer. Se *[[Force de frappe]]* for mer informasjon om den franske tenkningen rundt kjernefysisk krigføring.

Avisen *[[The Guardian]]* har spekulert i om «*Frankrike ville unnsluppet angrep, fordi det ikke er et medlem av NATOs integrerte struktur. Storbritannia, som alltid har vært i hjertet av NATO, ville også blitt spart, noe som tyder på at [[Moskva]] ville stoppe ved [[Rhinen]] for å unngå å overbelaste sine styrker.*»

Det er mange høyt prioriterte mål i Storbritannia, som RAF Fyllingdales, RAF Mildenhall og RAF Lakenheath, som ville bli angrepet med konvensjonelle midler i henhold til denne planen. Et kjernefysisk angrep ville være langt mer effektivt mot disse målene (og som planene viser, et foretrukket alternativ for det sovjetiske lederskapet, vist gjennom planens antatte kjernefysiske angrep i Vest-Europa). Planen antar at USAF kampbombefly, først og fremst langdistanseflyet F-111, ville bli brukt i kjernefysiske angrep og at disse ville starte fra britiske baser.

Uten videre klargjøring fra den polske regjeringen, eller deklassifiseringen av flere dokumenter, er det vanskelig å komme vekk fra spekulasjonenes verden når det gjelder å forstå tenkningen bak den svært viktige avgjørelsen.

Radek Sikorski, den polske forsvarsministeren i 2005, slo fast at dokumenter knyttet til det tidligere kommunistregimet ville bli deklassifisert og publisert de kommende år.

## Referanser
Frihetsmonumentet (Ruse)

**Frihetsmonumentet** (bulgarsk: Паметник на свободата, Pametnik na svobodata) i Ruse i Bulgaria, ble bygget i begynnelsen av det 20. århundret av den italienske skulptøren Arnoldo Zocchi. Idag utgjør skulpturen en del av byvåpenet.

Monumentet har en pyramidal form. Statuen på toppen er en kvinneskikkelse som holder et sverd i den ene hånden mens hun med sin venstre hand peker i den retningen som de nasjonale frigjørerne kom fra. En av de to løvene i bronse ved sokkelen river med kjevene sine i stykker slaveriets lenker mens den andre forsvarer frihetens skjold. På pidestallen er det relieffer med scener av motstandskampen. To kanoner er plassert på baksiden. 

Det nøyaktige årstallet for avdukingen av statuen er usikkert, men det antas å være enten 1906, 1908 eller 1909. Under enhver omstendighet er det enighet om at det skjedde 11. august.

Grunnsteinen ble lagt i 1890 i ungdomsparken under nærværet av knjaz Ferdinand I av Bulgaria. Fem år senere ble det besluttet å flytte monumentet til byparken, en tidligere tyrkisk kirkegård, som på dette tidspunktet var blitt byens sentrale kvarter. Parken som opprinnelig var omgitt av et smijernsgjerde og lukket om natten, ble først oppkalt etter knjaz Boris, den nylig fødte arving til tronen. Senere ble området kalt Botev kvartalet og etter 9. september 1944, Leninplassen. 

Den opprinnelige planen gikk ut på at monumentet skulle bære en statue av ”frigjøringstsaren” Aleksander II av Russland, slik det finnes en av i Sofia, Bulgarias hovedstad. Videre skulle det være to statuer av revolusjonære ved sokkelen. I 1907 ble det bestemt å fravike planene om Aleksander på toppen av pidestallen.

Ferdinand den første som nylig hadde blitt utnevnt til tsar etter samlingen av Bulgaria, ble forespurt om å avgjøre monumentets åpningsdag. I mangel av svar fra tsaren ble 11. august valgt. Dette var også var den avgjørende dato for slaget ved Shipka under Den russisk-tyrkiske krig (1877-1878). Seremonien gikk over tre dager, med avdukingen som avslutning. 

## Referanser
Revetal ungdomsskole

**Revetal ungdomsskole** er en ungdomsskole som ligger ved Revetal i Tønsberg kommune. Den opprinnelige skolen ble bygget i 1968. I august 2017 ble den revet, samtidig som et nytt skolebygg åpnet på samme tomt.


Fil:Revetal ungdomsskole 2017-2.jpg|Den nye skolen åpnet i august 2017.
Fil:RevetalU.jpg|Den gamle Revetal ungdomsskole ble revet sommeren 2017.
Toyota Urban Cruiser

**Toyota Urban Cruiser** var en mini SUV som ble produseret av den japanske bilprodusenten Toyota.

Bilen ble lansert første gang som 2009-modell, og lå størrelsesmessig under Toyota RAV4. Modellen var bygd på Yaris-plattformen. Den konkurrerte med små SUV-er som Nissan Qashqai og Kia Soul. Den ble presentert ved Geneva Auto Show 2008, og kom i salg like etterpå. I Norge ble modellen introdusert i 2009. Den er utstyrt med en 1&nbsp;329&nbsp;cm³ bensinmotor som yter 100 hk og 132 Nm, eller en 1&nbsp;364&nbsp;cm³ turbodieselmotor som yter 90 hk og 205 Nm. I Norge var firehjulstrekk den vanligste konfigurasjonen, men modellen kunne også leveres med forhjulstrekk.

Salget av Toyota Urban Cruiser ble avsluttet i Norge i 2014.

## Eksterne lenker
* Toyota.no – Urban Cruiser
Nidelv

**Nidelv Båtbyggeri AS**, bedre kjent som **Nidelv** eller **Nidelv Boats** er en norsk lystbåtprodusent. Selskapet ble etablert av Nils Nilsen i 1929. Navnet kommer fra Nidelva i Aust-Agder, og selskapet har fortsatt hovedkvarter i Bjorbekk i Aust-Agder.

Modeller:

Nidelv 15

Nidelv 18

Nidelv 23

Nidelv 24

Nidelv 26

Nidelv 28

Nidelv 590 Sport

Nidelv 690 Sport

Nidelv 750 Sport

Nidelv 780 Sport

## Eksterne lenker
Offisiell norsk nettside
Knut Løfsnes

**Knut Ingolf Løfsnes** (født 22. desember 1918 i Namsos, død 5. januar 1996 i Bærum) var en norsk motstandsmann, politiker og første formann i Sosialistisk Folkeparti (SF). Han var med i motstandsbevegelsen under den annen verdenskrig. Fra 1942 til 1945 var han ved Den norske legasjon i Stockholm og ledet dessuten etterretningsorganisasjonen XUs arbeid i Trøndelag og i Midt-Norge.

Løfsnes tilhørte kretsen rundt den venstreorienterte ukeavisen *[[Orientering (avis)|Orientering]]* og var en av grunnleggerne av Sosialistisk Folkeparti (SF) i 1961. Han var SFs første formann fra 1961 til 1969. Av utdannelse var han jurist og var ansatt i Statens velferdskontor for handelsflåten 1951–1964. Løfsnes meldte seg ut av SF i 1970 sammen med bl.a. en annen av SFs stiftere, forfatteren Sigbjørn Hølmebakk. I årene som fulgte praktiserte han som advokat til han gikk av med pensjon i 1985. 

Hans internasjonale engasjement, særlig i forhold til de kommunistiske østblokk-landene under den kalde krigen, førte til at han ble overvåket i Norge i mange år. Denne overvåkningen ble bekreftet av Lund-kommisjonen etter hans død. Hans enke og fire barn fikk erstatning fra staten på grunn av dette.

Forskeren Sven G. Holtsmark har gått inn på Løfsnes' forbindelse med Øst-Tyskland (DDR) og mener han var en av DDRs viktigste kontakter i Norge og at østtysk arkivmateriale bekrefter POTs oppfatning av Løfsnes som en støttespiller for DDR i det norske politiske miljø.

Knut Løfsnes er far til Inger Lise Løfsnes, Marit Løfsnes, Erik Løfsnes og Knut Løfsnes.

## Verker
* *Arbeid for økonomisk tilbakeliggende land* (sm.m. fl.), 1952
* *Fornyelse i norsk politikk*. Arbeidsprogram, stiftelseserklæring, prisipperklæring. Finn Gustavsen og Knut Løfsnes om SFs oppgaver, 1963
* *Motstandsmann og politiker. Fra XU til SF og Kings Bay* (sm.m. B. Bjørnsen), 1991

## Referanser


## Litteratur
* Artikkel om Knut Løfsnes i Norsk biografisk leksikon
* Artikkel om Knut Løfsnes i Store norske leksikon
* *SV - Fra Kings Bay til Kongens bord* av Frank Rossavik (2011)